Appi!
Aidake!
Appi!
WOMEN IN BLUE
Hetkel, kui süüdistatav relva haaras,
olin sunnitud enesekaitseks tulistama.
Lasud olid surmavad.
Härra ülem, mis Valentina Camachost sai?
- Me ei tea veel tema asukohta. - Kas usute, et ta on elus?
Kas te ei arva, et naispolitseinike üksus seadis preili Camacho elu ohtu?
Hüva. Aitäh, ülem Herrera.
Mis toimub?
See on meile kõigile raske päev.
Me töötame selle kallal.
Kasutame kõiki ressursse
ja lubame, et me ei puhka enne, kui oma kolleegi tagasi koju toome.
Rohkem ma ei vasta. Aitäh.
Peame oma kolleegi elusalt leidma.
Politseiametnik Valentina Camacho.
Pöörake erilist tähelepanu parkidele, jõgedele, kanalisatsioonisüsteemile,
veekogudele ja teistele kohtadele, millesarnastest ohvreid leitud on.
Kui teil on infot, teavitage uurijaid Lozanot, Díazi või mind.
Tegutseme! Miks te ikka siin olete?
Ära muretse, María. Me ei puhka enne, kui ta leiame.
Kas see on ta pärisema?
Benito ema, jah.
Ja see juurdlus juhatas teid tema kasupereni?
Osa sellest. Ülejäänud osa on keldris.
Ülejäänud osa?
See...
on vapustav.
Vapustav.
Lahtiriietajat ajendas artikkel 169
ja ta ründas naisi, kes tahtsid tööl käia.
- Nii et nende töökohad on olulised. - Arvame nii.
Sestap ta neilt vormid võttiski, eks?
Karistuseks.
Jah.
- Mis su nimi on? - Mu nimi on Ángeles Cruz.
Tubli töö, Ángeles.
Tere hommikust, proua.
- Kas olete ta üles leidnud? - Töötame selle kallal.
Kas sa mõistad selle tagajärgi, kui me seda neiut ei leia?
Kas sa mõistad, et kõigil inimestel, kes väitsid, et see programm oli viga,
oleks siis õigus?
Lahtiriietaja ütles, et ta on elus. Ma...
Kangelannad, mitte ohvrid. See oli meie eesmärk, Emilio.
Ütlen sulle midagi.
Mu pärandiks ei saa selle programmi läbikukkumine.
- Seda ei juhtu, sest teen kõik... - Kuula hoolega.
Kui Valentina Camacho osutub surnuks, on tema veri sinu kätel.
Ja teen kõik endast oleneva, et kõik seda teaks.
Ta tundus normaalne.
Gabina, kuula mind.
Sa polnud esimene, keda see lurjus ninapidi vedas.
Tõpral oli oma muster, mida ta täiuslikult järgis.
Vesi.
Nöör.
Vormid.
Kui olin trollis,
mõtlesin:
„On see alles kokkusattumus.“
„Nii romantiline.“
Aga see kõik oli planeeritud.
Isegi see pidi olema osa tema mustrist.
Nägin teda trollis kolm korda.
Tal polnud vaja sellega sõita.
Kui ta vajanuks autot, oleks ta selle varastanud,
nagu ta valge katusega auto ja mikrobussiga tegi.
Aga ta sõitis trollis, et minu ja teistega vestelda.
Jaoskond on siin. Peatusele väga lähedal.
See võis tema muster olla.
Selles võib muster olla, aga ma ei näe seda, vabandust.
Infot on liiga palju. Me peame seda sõeluma.
Jätame välja ohvrite aadressid.
Samuti kohad, mida nad külastasid.
Pere ja sõbrad välja.
Ohvrite töökohtade aadressid asuvad trollipeatuste lähedal.
Lahtiriietaja jättis surnukeha järgmise ohvri töökoha lähedale.
Teisisõnu leiti Lucy basseini lähedalt, kus Nora töötas.
Nora leiti kohviku lähedalt, kus Paola töötas.
Paola leiti Alma kingapoe lähedalt.
Alma leiti mõne kvartali kaugusel jaoskonnast.
Ja 12 peatust oli veel.
12 ohvrit.
Järgmine peatus asub Tacubas.
Díaz, Lozano. Korraldame Tacubas otsingud.
Tegutseme.
Kuulake, härrased!
Kogu infost, mille saate, kõigist sissetulevatest kõnedest,
kõigest, mida oluliseks peate,
annate nüüdsest sinikuubedele teada.
Juurdlust juhivad nemad ja kapten Romandía.
- Kas on selge? - Just nii!
Asume tööle!
María.
Keegi otsib sind. Sellega pidi kiire olema.
Lähme. Kes see on?
Miks te politseinikuks hakkasite?
Miks te ei kuulanud?
See pole nende süü.
Kas sa ei saa normaalset elu elada?
Vaikset elu?
Kas see on nii raske?
Rahune, Luz.
Mida sa tema leidmiseks teed?
Kogu jaoskond otsib teda.
Enne oma surma ütles Lahtiriietaja...
et Valentina oli elus.
Kas sa usud mõrvarit?
Mul pole valikut.
Me leiame ta üles.
Vannu mulle seda.
Sa oled
vanem õde.
Vannu mulle.
Ma vannun.
Ida pool on purskkaev ja park.
Läänes on hotell. Kuuldel.
Suurepärane. Sain. Kuulsite teda.
Díaz, mine purskkaevu juurde.
Sina mine parki. Ma lähen hotelli. Peagi näeme.
Laseme käia!
Otsige teie lääne poolt.
Me läheme järvest lõuna poole.
Iga veekogu võib olla võti meie kolleegi leidmiseks.
Tegutseme.
- Valentina! - Valentina!
Valentina!
Leidsite midagi?
Ei midagi, härra.
Otsige edasi.
- Otsige edasi! - Läks.
Tacuba pole ainus peatus. Ta võib iga peatuse läheduses olla.
Loogika ütleb, et Valentina peab järgmise peatuse juures olema,
sest Lahtiriietaja pole kunagi oma mustrit muutnud.
Aga me segasime teda.
Kui ta plaane rikkusime, pidi ta improviseerima.
Ta hakkas teisiti tegutsema.
Ta ostis sinise nööri, mitte ei pununud seda.
Nad on peaaegu kogu ala läbi otsinud ja pole Valentinat leidnud.
Võiksime veel kuskilt otsida.
Loogilisem on ühe peatuse ümbrus korralikult läbi kammida,
enne kui järgmise ette võtame.
Tacuba, Girasol, Chinampas, José María Mata,
Melchor Ocampo, De la Viga, Virginia, Azcapotzalco.
Azcapotzalco.
Ma tean seda peatust.
Benito avastas sealt oma ema surnukeha.
Seal on veepuhastusjaam.
Millest sa räägid?
Jacinta mõrvati seal. Morales leidis Lahtiriietaja sealt, kui ta oli laps.
See ei saa kokkusattumus olla.
Segasime teda ja ta arvas, et oleme tal jälil.
Kas ta võis oma mustrit muuta?
Isegi kui ta tundis survet, milleks mustrit muuta?
See pole loogiline.
See on emotsionaalne reaktsioon, Ángeles. Ta oli meeleheitel.
Ta nagu soovis oma isa jälgedes astuda.
Tappa oma ema samas kohas ja oma töö lõpule viia.
Appi!
Aidake mind!
Oodake.
Kurat.
Valentina peab siin olema.
Valentina!
- Valentina! - Valentina!
Valentina!
Kui Lahtiriietaja muutis oma mustrit
ja üritas oma ema mõrva korrata,
võib Valentina olla paagis, milles Lahtiriietaja ema suri.
Kuidas peaksime teadma, milline see on?
37.
Paak number 37!
- Ta on siin! - Päriselt?
Jah, ta on kinni seotud.
Too mingi tööriist või midagi, et paak tühjendada!
Valentina. Hei! Ärka üles!
- Valentina! - Hei!
Ärka üles! Valentina!
- Valentina, räägi minuga! - Ärka!
Tulge eest. Oskan elustada. María.
Oled kindel?
Jah. Tahan üksi olla.
Aga...
Olen olemas, kui miskit vajad. Olen lähedal.
Anna lihtsalt märku ja tulen kohale.
Aitäh.
Ära muretse. Ta helistab, kui sind vajab.
Küll sa näed. Ta helistab.
Aitäh. Jäta see sinna.
Kuidas sul läheb?
Mind vallandati.
Mida?
Cabos lasi mu eile õhtul lahti.
Miks?
Vahet pole. Oluline on see, mida ta mulle ütles.
Tol õhtul, kui me tema pool õhtustasime,
ei rääkinud ta naine talle midagi.
Ta ei öelnud midagi selle kohta, et politseinik oled.
- Mida? - Just nimelt.
Jäin oma jutu pärast ametikõrgendusest ilma, mitte sinu pärast.
Päriselt?
Ma süüdistasin sind.
Ma süüdistasin sind, kallis.
Ja ma ei kahetse seda, mida talle ütlesin.
Kui ta ütles mulle, et olen vallandatud,
tundsin end taas vabana.
Tundsin, et saan otsast alustada.
Nagu sina seda teed.
Eks ole?
Mis lahti?
Olid nii kindel, et see oli minu süü, nii kindel, et sa...
Tean, et ütlesin kohutavaid asju.
See polnud ainult jutt.
Peaksid minema. Hilja on.
Val.
Ametlike dokumentide ebaseaduslik omandamine.
Ametikoha kuritarvitamine.
Ametimärgi ebaseaduslik kasutamine.
Õigusemõistmise takistamine.
Ebaseaduslikud ülekuulamised.
Ajakirjaniku isikutunnistuse võltsimine.
Sissemurdmine.
Kõrgema ametniku käskude eiramine.
Vargus.
Valed.
Manipuleerimine.
Võimu kuritarvitamine.
Me ei plaaninud kellegi selja taga tegutseda.
Aga meid ähvardati töölt kõrvaldada ja samal ajal ei tehtud midagi.
Kuidas pidime oma tööd tegema?
Tööd?
Mis kuradi jama sa ajad? Mis tööd?
Teie töö oli lihtne. See polnud midagi uurida.
Teie töö oli naeratada.
Piltidel poseerida ja turiste tervitada.
Põrgu päralt, millest te aru ei saanud?
Ma pean tunnistama...
et saavutasite tulemuse, kuigi see oli ebaseaduslik.
Ent kuidas hakkavad inimesed meid usaldama,
kui me esimene naispolitseinike üksus ei suuda seadusi järgida?
Ma vestlesin ringkonnaprokuröriga.
Ta tahab teist patuoinad teha.
- Neli aastat vanglat. - Mida?
Aga mina usun uue võimaluse andmisesse
ja veensin teda süüdistust mitte esitama.
Ent on üks väike nüanss.
Vajan teie allkirju...
sellele dokumendile.
Kinnitate sellega, et te ei osalenud juurdluses
ega Tlalpani Lahtiriietaja vahistamises.
Kui ütlete miskit, mis läheb selle dokumendiga vastuollu,
lähete neljakesi...
vangi.
Põrgusse see jama! Mingu nad kõik persse!
Inimesed peavad teadma, mida me tegime. Võime vastu hakata.
Võime ajakirjanduse poole pöörduda.
Ei.
Mis mõttes ei, Valentina?
Sul oli õigus. Politsei on korrumpeerunud ja vastik kamp.
Nad valetavad kogu riigile.
Me peame võitlema. Nad peavad tõtt rääkima.
Mu õelapsed ei kaota oma ema.
Nad on juba ammu võitnud, Gabina.
Mine ja kirjuta lihtsalt alla.
Kas me ei võta midagi ette?
Milleks te sedasi riskisite? Et keegi teada ei saaks?
Me tegime seda, et Lahtiriietaja lõpetaks tapmise.
Ja meid saatis edu.
See kõik sai alguse meie esimesel päeval Santiago pargis.
Otsides pargist kadunud kutsikat, avastasime Paola Machado surnukeha.
Ta oli Tlalpani Lahtiriietaja kuues ohver.
See on täielik jura, mida nendega tehakse.
Sa arvasid, et nad lihtsalt pääsevad?
Ei. Aga nägid sama mis mina.
Kas oled iial nii põhjalikku uurimiskaarti näinud?
- Ei. Vist mitte. - Täpselt.
Nii lihtne see ongi.
Ilma nendeta oleks see lurjus endiselt vabaduses.
Sestap ei saa nad rangemat karistust, Díaz.
See jobu Escobedo teab hästi, mida nad tegid.
Seetõttu annab ta neile väljapääsu ega esita süüdistust.
- Ma ei nõustu sellega. - Mina samuti, Díaz.
Aga mida paganat ma tegema peaks?
Kas jääd sinna passima või tuled sisse?
Isa.
Ma tahan politseist lahkuda.
Ära aja mulle sellist jura.
Ma poleks pidanud võmmiks hakkama.
Sa tead seda.
Ma pole iial kurtnud.
Tulin tööle ja arvasin, et harjun lõpuks ära.
Aga ei harjunud.
Olen viimastel nädalatel näinud, kuidas Gabina püüab pere heakskiitu võita.
See pere karistas teda, kuna talle meeldib võmm olla.
Sa ei vääri seda au.
See on häbiväärne.
Jah, Gabinal on alati olnud rohkem mune kui sul.
Seda pole lihtne öelda.
Naispolitseinike üksus saadetakse laiali.
Mida?
Miks?
Olen saanud käsu.
Ei. Mis mõttes? Ei.
Tegime kõik, mida palusite, ja enamgi veel.
Läheme esimese leedi juurde ja räägime talle kõigest.
Tema andiski selle käsu.
Homme keskpäeval teatame sellest pressile.
Mul on kahju.
Jätkake tööd, härrased. Laske käia.
Val.
- Mis kell on? - Varahommik on.
Oleksin saanud ta päästa.
Kelle?
Natalia.
Mida su meelest emast arvama hakatakse?
Või isast?
- Mida minust arvama hakatakse? - Teie ei puutu asjasse.
Mõtle Valentinale. Ta on 12-aastane.
Millist eeskuju sa talle näidata tahad?
Ei. Ära räägi Valentina eest. Valentina on palju targem, kui sa arvad.
Soovin lihtsalt sulle parimat. Isegi kui sa asju selgelt ei näe.
Aga sa ei sünnita vallaslast.
Ei.
Ma ei sünnita üldse last.
Kas sa oled sõge?
Võin ise otsustada, mida ma tahan või ei taha teha.
Kui sa ei mõista, on see sinu mure.
Sa tahad vaba olla.
Hästi.
Lase siis mu autost jalga.
Lase jalga.
- Ma vihkan sind! - Mina sind samuti.
Ma ei mõistnud teda.
Ma tõesti ei mõistnud teda.
Ja ma ei taha sinuga sama viga teha.
Ma ei taha, et sa muutuks.
Sa oled täiuslik.
Ja ma armastan sind, Valita. Ma armastan sind.
Seetõttu läksime Lecumberri vanglasse Goyo Cadenasega rääkima.
Mida oskab üks mõrvar teise mõrvari mõttemaailma kohta öelda?
Ja siis?
Lisaks sellele, et see mõjutab politsei mainet, härra president,
mõjutab see kogu Mehhiko õigussüsteemi mainet.
Méxicos koidab uus päev,
kuna Tlalpani Lahtiriietaja on surnud
ja Valentina Camacho on taas oma perega.
Keda me peame tänama?
Me täname vapraid mundrimehi,
kes korraldasid minu juhtimise all juurdluse,
mis justkui pärineks parimast krimiromaanist.
Tahan avaldada erilist tänu isikule,
kelle abita jätkaks Tlalpani Lahtiriietaja halastamatut tapmist tänase päevani.
See isik on Goyo Cadenas.
Ta varustas meid oma Lecumberri mustast paleest vajaliku infoga,
mis aitas meil Valentina Camacho elu päästa.
Seal vanglaseinte vahel omandas ta juristi hariduse.
Temast on saanud abikaasa, kolme lapse isa
ja alles hiljuti ka politseiameti auliige.
Tänutäheks tehtu eest on ta hiljuti presidendilt armu saanud.
Täna möödub 30 aastat päevast, kui ta kurjategijana Lecumberrisse saabus.
Nüüd lahkub ta sealt kangelasena.
Mu vabadus ütleb mõndagi riigi kohta, milles ma elan.
See ütleb, et minusugused inimesed väärivad võimalust muutuda.
Ja lõpetuseks
ei saa ma jätta tänamata kõige olulisemat inimest,
kelleta poleks see põhimõtteline muudatus minu elus võimalik olnud.
See isik on...
Mehhiko president Luis Echeverría Álvarez.
Nad aplodeerivad ennem mõrvarile kui naisele.
Võinuks ka hullemini minna.
Võiksime praegu temast tühjaks jäänud kambris konutada.
Miks?
- Alejandro. - Tere.
Leppisime kokku, et sa eelnevalt teatamata...
Vabandust. Tean, et pean ette helistama.
- Kaks minutit. - Isa!
Tere! Kõik hästi? Kuidas läheb?
- Isa. - Tere!
See on sulle.
- Aitäh. - Las mina. Jah.
„UURIJA MURRIETA SEIKLUSED“
Vaata esimest lehekülge.
„Uurija Maríale.
Ära iial loobu tõeotsinguist. Austusega Daniel Jacobos.“
Need on kõigest raamatud?
Ei, kullake. Need on palju enamat.
- Kas võin mõnd lugeda? - Muidugi. Võid kõiki lugeda.
Hüva. Kas jätate meid isaga hetkeks üksi? Öelge nägemist.
- Armastan teid. Nägemist. - Nägemist.
Naispolitseinike programm lõpetati.
Pärast kõike, mida tegite?
Selle tõttu, mida tegime.
Ausalt öeldes ma ei tea, mida ma peale hakkan.
Tean vaid seda, et tahan olla üksi.
Tänan selle eest.
See on kaunis kingitus.
Aga ma ei vaja sinult kingitusi, Alejandro...
ega seda, et mind tagasi võita üritad.
Ma vajan aega.
Vaatan, mida tulevik mulle toob.
Ise.
Ma mõistan.
Ja...
Ja ma austan su soovi.
Võta nii palju aega, kui vajad.
Ma ei sega sind...
üldse.
Ja nüüd ma lahkun.
Aitäh, õde.
Su lõuna.
Aitäh.
Gabriel valmistas selle.
Siis on see ilmselt imemaitsev.
Jah.
Ángeles, kullake, kas su sõber on siin?
Don Lule, see on Gabriel. Rääkisin teile temast.
- Käisime mõne päeva eest õhtusöögil. - Ma mäletan. Tere, Gabriel.
- Tere. Kuidas läheb? - Rõõm tutvuda.
Mine võta põll, et saaksime alustada.
- Millega? - Sa ei öelnud talle?
See oli üllatus ja ma ei teadnud, millal talle öelda.
Mis üllatus?
Rääkisin don Lulega ja ta võtab su kööki tööle.
See oligi üllatus.
Üllatus!
Räägid tõsiselt?
Olgu, jätan teid omavahele.
- Köögis näeme? - Jah.
Tegid seda minu jaoks?
Seda inimesed oma kallimate jaoks teevad. Aitavad neid.
Võiksime ka suudelda.
Gabriel, oled valmis?
Don Lule ootab mind.
- Siin on su põll. - Jah.
Alustame siit.
Tädi, kas tabasite mõne kurjategija?
Tegelikult tabasime vaid ühe.
- Kas ta oli paha? - Väga.
Aga teid oli neli ja ta oli üksi, eks?
Täpselt.
Kui see kutt oli väga paha ja ta tabasite,
siis miks teil ei lubata võmmid olla?
Sest valitsus ei vaja enam meid.
Aga see pole aus.
Ei olegi.
Miks sa ei korralda üht oma meeleavaldustest?
Sest see asi on sügavam.
Valitsus hoolib vaid oma mainest.
Neid pole iial huvitanud õiglus.
Nad tahavad vaid piltidel poseerida
ja lasta inimestel end imetleda.
Tädi?
Suur tänu, proua Castellanos, nende lahkete sõnade eest.
See on tõsi, et Lahtiriietaja on surnud
ja riik saab viimaks rahulikult magada.
Kuid mis saab homme?
Kas oleme riigina valmis
saatma oma tütred, õed ja emad tänavatele
võitlema koletistega nagu Lahtiriietaja?
Sellistel hetkedel
peame mõtlema, mis on me inimestele parim, ja käituma vastavalt.
Seetõttu olen siin, et teatada...
Ära unusta, mille allkirjastasid.
Pean seda meeles.
Sõbrad,
mul on suur au tutvustada teile Valentina Camachot.
Suur tänu, proua María Esther.
Tahaksin alustuseks tänada kõiki, kes mind päästa aitasid.
Võlgnen teile oma elu.
Ja nüüd tahan pöörduda kõigi poole, kes arvavad,
et naispolitseinike programm tuleb lõpetada, kuna olin ohus.
Minuga juhtunu oleks võinud kellega iganes juhtuda.
Me ei tohiks kasutada seda selleks, et naisi politseist välja tõrjuda.
Oleme nii palju ohverdanud, et siin olla ja see võimalus saada.
Paljud meist on kaotanud oma perekonna toe,
kui see üldse ongi olemas olnud.
Oleme ohverdanud olulisi hetki oma lähedastega,
oma kallimatega ja lastega.
Ja teate mis?
See kõik oli seda väärt, sest selline on hind,
kui tahad ametimärki kanda ja oma riiki teenida.
Kui me väljaõppe läbisime, ütlesite meile, et olime selle linna parimad.
Ja te ei eksinud.
Ma ei saaks iial seda enda kohta öelda,
aga võin öelda seda nende 15 naise kohta teie ees.
Ja seetõttu soovin 16 sinikuue nimel
tänada teid selle eest, et te meile iial selga ei pööranud.
Kinnitan teile, et ajalugu ei unusta seda, kuidas te meie eest võitlesite.
Me ei vea teid iial alt.
Suur tänu.
Ma ei vea teid samuti alt.
Politseiametnik Camacho.
Aitäh.
Ma ei kontrollinud teist ust, mis oli lukustamata,
nii et kurjategija avas ukse ja põgenes. Lihtsalt niimoodi.
Hüva, ma pean minema,
aga enne kui hüvasti jätan, tahaksin hetkeks vaikust paluda.
- María, kas tõuseksid püsti? - Püha müristus.
Tõuse püsti.
María de la Torre,
kuna oled oma kohustusi täites näidanud juhiomadusi, austust ja vaprust,
tahan anda sulle selle.
Palju õnne, politseileitnant María de la Torre.
- Braavo! - Braavo!
- Aitäh, kapten. - Palju õnne.
- Hea küll, kena õhtut. - Aitäh.
- Kena õhtut. - Kena õhtut.
Käitute mõlemad jälle veidralt, aga seekord tean vist põhjust.
Usun, et teame seda kõik.
Ma rääkisin temaga. Ta on tore mees, aga ma pole valmis end kellegagi siduma.
Keda meil ikka vaja on, kui meil on sinikuued?
Tänu sulle.
Mis mõttes?
Kuidas „mis mõttes“? Tegid meie heaks nii palju.
Ja see, kuidas seda tegid, Val...
Ma pole iial näinud sind kõnelemas sellise...
Ma ei tea, sihikindlusega.
- Sellele mõeldes tuleb kananahk ihule. - Mul ka.
Mul on kallim.
- Kuidas palun? - Mida?
Vabandust, ma ei tahtnud teemat muuta.
Ootasin õiget hetke, et seda öelda, aga ei leidnud seda.
Vaata aga.
Muidu nii vaikne, aga nüüd on tal kallim.
Mul on kallim.
Ja sõbrad.
Mul on sõbrad.
Tere hommikust.
Tore on taevast vaadata, eks?
Olen harjunud seda oma kambri lael ette kujutama.
Kõigega on võimalik ära harjuda. See on uskumatu.
Näiteks nüüd pean harjuma pereinimese rolliga.
Mu naine norskab nagu haige loom.
Mida sa siin teed?
Tulin sind isiklikult õnnitlema.
Sa said ta kätte.
Õigemini, tapsid ta.
Aga vahet pole.
Ja politsei ei maininudki sind. Kordagi.
Me teame, mida tegime. Sellest piisab.
Politsei siin riigis
ei lase sul iial oma täit potentsiaali saavutada.
Mina juba tean. Nad võtsid minult 30 aastat mu elust.
Sinuta oleks rohkemgi võtnud.
Ei. Ma ei puutu asjasse.
- Jah. - Ei, ma ei teinud midagi.
Nüüd on küsimus selles,
mis meist edasi saab.
Vaata...
kõigi Lecumberris veedetud aastate jooksul
lugesin ma palju lugusid.
Tuhandeid ja tuhandeid lugusid.
Üks lugu tuleb mulle aina meelde,
pärast seda, kui ma vabanesin.
See on lugu noormehest, kes pulbitseb raevust,
kuna ta on kogenud üüratut ebaõiglust.
Ta läheb oma vanaisa juurde ja küsib temalt, kuidas käituda.
Vanaisa ütleb:
„Vaata, poiss,
iga inimese sees elab kaks hunti.
Üks hunt esindab kurjust, viha, kadedust ja raevu.
Teine hunt esindab rahu, armastust ja lahkust.
Ja nad peavad omavahel pidevat vihast võitlust.“
Siis lapselaps küsis vanaisalt:
„Kumb võidab?“
Kas tead, mida ta vastas?
Ei.
„See, kumba sa toidad.“
Tead, tunnen end nagu see poiss.
Ühest küljest tunnen rahuldust sellest, et sind aitasin.
Aga samas tunnen tõelist viha.
Tajun tohutut pimedust...
mis mind kutsub,
enda poole tõmbab.
Kumba peaksin toitma, María?
Seda, mis sulle vabaduse tõi.
Seda, mis ärgitas sind mõrvarit tabama ja mu õde päästma.
Kas see oleks parim mina?
Eks aeg näitab.
WOMEN IN BLUE
Tõlkinud Vova Kljain